**SVET STARŠEV**

**GIMNAZIJE ŠENTVID**

Ljubljana, 3. februar 2022

**V A B I L O**

Vabimo vas na 2. redno sejo Sveta staršev Gimnazije Šentvid v šolskem letu 2021/22, ki bo

**v ponedeljek, 14. februarja 2022, ob 17. uri**

**preko aplikacije ZOOM**

**Predlagan je naslednji dnevni red:**

1. Pregled zapisnika prejšnje seje
2. Delo in uspeh v 1. ocenjevalnem obdobju v šolskem letu 2021/22
3. Odzivi z roditeljskih sestankov
4. Razno

Na sejo so vabljeni tudi vodje strokovnih aktivov.

Povezavo na ZOOM srečanje boste prejeli v petek, 11. februarja.

Lep pozdrav,

Predsednik Sveta staršev:

Aleš Gros, l.r.

**Zapisnik 2 seje**

Seje so se udeležili:

predstavniki naslednjih oddelkov (seznam staršev je v arhivu): 1. a, 1. b, 1. c, 1. d, 1. f, 2. a,

2. b, 2. d, 2. e, 2. f, 3. a, 3. b, 3. c, 3. d, 3. e, 3. f, 4. a, 4. a, 4. d, 4. f

ravnatelj ter predstavniki strokovnih aktivov za psihologijo, sociologijo in filozofijo, fiziko in informatiko, angleščino, športno vzgojo, slovenščino, geografijo, druge tuje jezike, zgodovino in predmete s področja umetnosti; opravičila sta se predstavnika za matematiko in biologijo.

1. Pregled zapisnika prejšnje seje

Zapisnik je bil poslan takoj, ko je bil napisan, upoštevane so bile pripombe in je bil tudi objavljen. Zato za to točko ni bilo dodatne diskusije.

1. Delo in uspeh v 1. ocenjevalnem obdobju v šolskem letu 2021/22

Okužbe so bistveno zaznamovale delo v 1. ocenjevalnem obdobju. Zabeležilo smo več kot 250 posamičnih okužb s kovid virusom med dijaki, 24 med zaposlenimi. Skupno je bilo določenih 32 karanten za oddelke, v 32 oddelki je bilo uvedeno obvezno samotestiranje dijakov (in posameznih učiteljev).

Ravnatelj je predstavil uspeh v 1. ocenjevalnem obdobju in ga primerjal z uspehom v šolskem letu 2019/20 (lani ni bilo dveh ocenjevalnih obdobij). Izkazuje se podobno stanje, razen v 3. letniku je uspeh slabši. Sicer pa spodbuden podatek kar 54 odličnjakov (ki bi jim bil zaključen tak uspeh, če bi se ocene zaključevale kot ob koncu šolskega leta), prej je bilo takih dijakov 41. Še vedno pa ostaja preveliko število dijakov z več kot 3 zaključenimi nezadostnimi ocenami v 2. in 3. letniku. Ti dijaki so morali pripraviti načrte popravljanja ocen in jih predložiti razrednikom, ki bodo spremljali njihovo delo.

1. Odzivi z roditeljskih sestankov
2. Razno

Pod točko razno je ravnatelj je podal zaključno poročilo delovanja šolskega sklada:

Sklad šolskih društev: stanje na dan 31. 12. 2021 je 1.030,06 EUR. V obdobju januar do junij 2021 prispevek ni bil zaračunan na položnicah, saj so krožki potekali v omejenem obsegu (pouk na daljavo)

Sklad Sveta staršev: stanje na dan 31. 12. 2021 je 26.862,42 EUR. Le redki projekti so bili realizirani, saj ni bilo izmenjav, ekskurzij, taborov in drugih nadstandardnih aktivnosti. Sredstva se bodo izkoristila v prihodnjih letih.

Solidarnostni podsklad: stanje na dan 31. 12. 2021 je 1.561,24 EUR. Sredstva solidarnostnega podsklada ostajajo neizkorišena, zato naj predstavniki staršev na roditeljskih sestankih znova opozorijo ostale starše na to možnost.

V sklopu diskusije in predstavitve dela in uspeha v 1. ocenjevalnem obdobju in med odzivi z roditeljskih sestankov so se razvila naslednja vprašanja:

* Ali se je v 1 ocenjevalnem obdobju upoštevalo priporočilo ministrstva za omejitev števila ocen?

Ravnatelj je razložil, da je mnenje, oziroma priporočilo prišlo šele 15 januarja in je bilo namenjeno osnovnim šolam. Sicer pa se je tudi v letošnjem letu število ocenjevanj prilagajalo situaciji. Problem pri zmanjševanju števila ocenjevanj nastane predvsem v posledičnem povečanju snovi, ki ga določeno ocenjevanje zajema.

* V tretjem letniku se je opazilo veliko negativnih ocen, ali se lahko poda komentar?

Glavni problem se skriva v dejstvu, da gre za generacijo, ki je najbolj doživljala Covid omejitve v času svojega celotnega šolanja, tako v 1. kot v 2. letniku. Tako bo potrebno pozornost tudi v njihovem 4. letniku posvetiti morebitnim prilagoditvam mature.

* Ali se planirajo zaradi tega kakšne prilagoditve, ko bo ta generacija v 4. letniku

Ravnatelj je razložil in je prepričan, da prilagoditve bodo in da je le te potrebno določiti dovolj zgodaj.

* Zakaj šola ne organizira hibridnega načina pouka za odsotne dijake

Ravnatelj je razložil, da bi bilo takih izjem veliko, saj je bilo veliko odsotnih dijakov. V tem primeru bi bilo zelo težko za vsakega posameznika organizirati hibriden način. Zato se je šola odločila, da se hibridni način pouka organizira zgolj za razrede, za katere je odrejena karantena. Ravnatelj je pojasnil, da so kljub temu za posamezne razrede, kjer je bilo veliko odsotnih dijakov, pri določenih predmetih naredili izjemo in uporabili hibridni način pouka. Vendar to ne bo uveljavljeno kot praksa.

* Pri hibridnem pouku na daljavo niso bili pravočasno poslani linki

Ravnatelj je razložil, da bi morale biti povezave dijakom poslane pravočasno. Če je prišlo do takega primera, predlaga, da se mu pošljejo podatki in se bo raziskalo ter razrešilo. Vedno pa je potrebno računati tudi na tehnične težave, ki se lahko pripetijo tako dijakom kot učiteljem.

* Kakovost učilnic in možna menjava v naslednjem polletju

Problem »slabših« učilnic se je že pojavil že v prejšnjem letu in ravnatelj je pojasnil, da se bodo učilnice z 31. januarjem delno zamenjale.

* Kakovost vode v »kletni učilnici«

Ravnatelj je razložil, da bo v kratkem prišlo do zamenjave pipe in t. i kinetičnega reaktorja, ki izboljša kvaliteto vode. Po potrebi se lahko vgradi tudi dodaten filter. Do problema prihaja zaradi majhnega pretoka vode v tej liniji.

* Ekskurzije in zaključni izleti in maturantski ples

V začetku junija ima šola planirane šolske ekskurzije za prve tri letnike. Zaključne izlete, kot tudi maturantske ekskurzije, šola ne bo organizirala.

Za tretje letnike pa se načrtuje zaključni izlet, ki bo v juniju v organizaciji šole in posameznih oddelkov.

Maturantski ples je načrtovan za 7 maj 2022.

* Izpostavljen je bil problem pri vračanju testov, oziroma problem pri podajanju pripomb na rezultate testa, tako terminsko kot vsebinsko.

Ker gre za primer posameznega razreda in predmeta in drugi starši niso podali podobnih opažanj se bo dotično vprašanje razrešilo z razredničarko v razredu.

* Podana je bil pozitivna povratna informacija za organizacijo oddaljenih/video govorilnih ur z določenim, omejenim časovnim oknom. Ravnatelj je razložil, da so tudi na šoli opazili pozitiven odziv in da se bo ta način/praksa nadaljevala tudi v prihodnje. Načrtovana je skupna govorilna ura v prvem tednu marca in nato v prvi polovici maja.
* Starši smo se ob odhodu v pokoj zahvalili šolski psihologinji Mileni Vidmar za njeno delo z dijaki

Zapisal: Aleš Gros